open-index/open-wikipedia-markdown huggingface dataset:
Wand'rin' Star

**Wand'rin' Star** (בעברית: "**כוכב נודד**") הוא סינגל של השחקן לי מרווין, שהגיע לראש מצעדי הפזמונים בבריטניה ובאירלנד במרץ 1970.

את השיר כתבו במקור אלן ג'יי לרנר (מילים) ופרדריק לאו (לחן) למחזמר "צבע את הקרון שלך" בשנת 1951. ב-1969 נוצר סרט על פי המחזמר (בישראל הופץ הסרט תחת השם "המכורים לזהב"), ובו שיחק לי מרווין בתפקיד בן רומסון. מרווין, גם שאינו זמר, שר את כל שירי הדמות בסרט, ודחה את ההצעה שזמר אחר ישיר את השירים. אף על פי שהסרט עצמו נכשל בקופות, הפסקול זכה להצלחה. בעיבוד ותיזמור של נלסון רידל, הגרסה של מרווין לשיר "Wand'rin Star" הגיעה לראשי מצעדי הפזמונים בבריטניה ובאירלנד, כשבמקום השני היה שירם של הביטלס "Let It Be". מרווין לא הוציא סינגל נוסף, ולכן הוא נחשב לזמר של להיט אחד.

גרסת כיסוי של השיר הופיעה באלבום "Top of the Pops, Volume 10" משנת 1970. אחד המבקרים השתמש במונחים "קרקור מהגרון" ו"חרחור של גרגויל" כשתיאר את הרגשתו.

הקומיקאי והסופר ג'וליאן קלארי הקליט גרסת כיסוי של "Wand'rin' Star", שיצאה כסינגל בממלכה המאוחדת ב-1990, יחד עם השיר פרי עטו "Uncanny and Unnatural".

ב-1997 הקליטה להקת שיין מקגוון והפופס באלבומם "The Crock of Gold".

ב-2002 בוצע השיר בהלווייתו של המוזיקאי הבריטי ג'ו סטראמר, מנהיג להקת הקלאש.

השיר מוזכר בשיר "Build A Fire" של להקת The KLF. מילות הסיום של השיר הן: "We'll stop for lunch, in some taco bar./Lee Marvin on the jukebox, 'Wand'rin' Star.'"

בשנת 1980 בוצעה בתוכנית שעה טובה עם מני פאר גרסה עברית לשיר זה בשם "דודה עם שיני זהב". הביצוע היה של ספי ריבלין בליווי שלישיית אדלר במפוחיות פה, והגרסה הושרה עם מילים היתוליות של אפרים סידון ועיבוד של אלדד שרים.

## קישורים חיצוניים

* הגרסה העברית לשיר - דודה עם שיני זהב באתר youtube
*יוטיוב, השיר בביצוע המקורי של לי מרווין

## הערות שוליים

קטגוריה:שירים ממחזות זמר
קטגוריה:שירים באנגלית
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
בריתריים

**בריתריים** (שם מדעי: Barytheriidae; משמעות שמם: "בהמות כבדות") היא משפחה נכחדת מסדרת הפילאים, אחת מהפרימיטיביות ביותר שהתפתחה למיני הפילים המוכרים ולממותות. בבמשפחה שני סוגים אשר התקיימו מסוף תקופת האאוקן עד לתחילת האוליגוקן. המאובנים שלהם התגלו בצפון אפריקה (באזור מצרים ולוב) ובעומאן שבחצי האי ערב.

יצורים אלה היו דומים בגודלם להיפופוטם באורך ממוצע של 4 מטר גובה של 2 מטר ומשקל של 2 וחצי טון. מינים אלה היו מראשוני הפילאים שהיו בעלי דו-צורתיות זוויגית. במראם דמו מעט לשפנים או טפירים ענקיים והם היו בעלי חוטם קצר ועגלגל, דומה לזה של פיל ים אך לא לחדק של פילים מודרניים. בתוך פיהם בלטו 4 שיניים חותכות, שתיים בלסת העליונה ושתיים בתחתונה והם יועדו כנראה לתלישת עשבים או צמחי מים.

הבריתריים נכחדו לחלוטין עם סוף הפלאוגן והוחלפו במיני פילאים מותאמים יותר לסביבה היבשה שנוצרה.

## מיון
* בריתריום (*Barytherium*) - תואר לראשונה בשנת 1906
**מין *Barytherium grave*
* עומאניתריום (*Omanitherium*) - תואר לראשונה בשנת 2012
**המין *Omanitherium dhofarensi*s

## קישורים חיצוניים

*
קטגוריה:בעלי חיים שתוארו ב-1906
קטגוריה:טקסונים שתוארו בידי צ'ארלס ויליאם אנדרוס
אנימיקס

**אנימיקס** הוא פסטיבל שנתי לאנימציה, קומיקס וקריקטורה, המתקיים מדי קיץ בתל אביב.

## אודות
אנימיקס הוא פסטיבל בין־לאומי להנפשה, קומיקס וקריקטורה המתקיים במיתחם סינמטק תל אביב מדי חודש אוגוסט.

האירוע מתקיים במשך חמישה ימים וכולל עשרות אירועי תוכן הכוללים, בין היתר: הקרנות אנימציה, סדנאות קומיקס ואנימציה, מפגשי אמן עם מאיירים, שוק קומיקס עם דוכני מכירה מתחום הקומיקס והקריקטורה ועוד.

לפי הערכות המארגנים, מדי שנה מבקרים בפסטיבל כ-15,000 – 20,000 איש. הפסטיבל מארח מדי שנה אורחים מהארץ ומהעולם הפועלים בתחומים אלו.

קהל היעד של פסטיבל אנימיקס הוא ילדים,נוער ומבוגרים חובבי קומיקס,קריקטורות ואנימציה. הפסטיבל מכיל רצועה של תוכניות המיועדות לילדי הגיל הרך ונוער וגם לקהל הבוגר.

הפסטיבל משמש פלטפורמה לז'אנר האמנויות המאוירות כפי שהן משתקפות באנימציה, קומיקס וקריקטורה. כמו כן מוקרנים בו סרטי הנפשה מכל העולם.

באנימיקס יש דגש גם על אנימציה ישראלית מקורית. מדי שנה מתקיים במסגרת הפסטיבל אירוע "אסיף" ("תחרות האוסקר" של סרטי האנימציה המקומיים), המציג את היצירה המופקת בתחום זה על ידי אולפנים וסטודנטים בישראל.

אנימיקס משמש גם כבמה ליוצרים צעירים וותיקים בתחומי הקומיקס והקריקטורה בישראל. בימי הפסטיבל מתקיימים מפגשי אמן וסדנאות עם אמנים ישראלים העוסקים בסוג זה של יצירה.

הפסטיבל נתמך על ידי מועצת הקולנוע במשרד התרבות והספורט ומחלקת המופעים של עיריית תל אביב-יפו.

## היסטוריה
הפסטיבל מתקיים בתל אביב החל משנת 2000.

מאז 2011 מקיים הפסטיבל מהדורות מיוחדות גם מחוץ לתל אביב. שלוחת הפסטיבל בצפון הארץ – אנימיקס מגדל העמק.

בשנת 2019 הוצגו במהלך הפסטיבל מקבץ מרישומיו ואיוריו של סגן הדר גולדין שנפל במבצע צוק איתן.

בשנת 2020 התקיים הפסטיבל בפורמט דיגיטלי/אנלוגי והציע עשרים תוכניות אונליין עם דגש מיוחד על אנימציה ישראלית עכשווית ועל מפגשי אמן מובילים בתחום הקומיקס, הקריקטורה והאנימציה בארץ.

בשנת 2022 התמנה האנימטור בן מולינה לתפקיד אוצר האנימציה של הפסטיבל ובכך החליף את דודו שליטא שכהן בתפקיד מראשיתו של הפסטיבל.

בשנת 2024 שלומי צ׳רקה פרש מתפקיד אחראי תוכן קומיקס ובמקומו התמנתה דקל שי שחורי.

## צוות הפסטיבל
* ניסים חזקיהו - מייסד ומנהל אמנותי
* בן מולינה - אוצר האנימציה ומשנה למנהל אמנותי
* גלית ברסקי - מפיקת הפסטיבל
* שלומי צ'רקה - אוצר קומיקס
* דקל שי שחורי - אחראית תוכן קומיקס
* אור בנדל וחן סאלם - אחראים שוקומיקס
* איתמר דאובה -אחראי תוכן קריקטורות
* תום מדר ותמר סורוביץ׳ - אחראים תחרויות אנימציה

## קישורים חיצוניים
* 
*אנימיקס 2019 – חגיגת המצוירים הגדולה, גידי אורשר

## הערות שוליים

קטגוריה:קומיקס
פיומיה

**פיומיה** (שם מדעי: *Phiomia*) הוא סוג של פילאי נכחד, אשר חי בתקופת האאוקן והאוליגוקן לפני 30–37 מיליון שנה. המאובנים שלו התגלו בצפון אפריקה וכללו מין אחד - *Phiomia serridens*, אשר תואר ב-1902 בידי החוקר הבריטי צ'ארלס ויליאם אנדרוס. המין שתואר היה שונה משאר הפילאים והוא שויך למשפחה משלו - **פיומיים** (*Phiomiidae*), זאת לאחר שמוין בתחילה כמין של טורף נכחד והועבר למשפחת ההאינודונים. המשמעות של שמו היא: "החיה עם שיני המסור של פיום", שבמצרים, שם התגלה.
## מאפיינים
פילאי זה דמה דמיון שטחי לפיל מודרני, אך היה קטן בהרבה והגיע לאורך 5 מטר, לגובה 2.5 מטר ולמשקל של 2 עד 3 טון. בניגוד לפילים הקיימים הוא היה בעל עצם אף קצרה וחלשה יותר, שלא תמכה בחדק שרירי אלא בחדק כמו של טפיר. הייתה לו לסת תחתונה מוארכת ביותר בעלות קצה שטוח, בדומה ללסתות של הפלטיבלודון, האמבלודון ועוד כמה גומפותריומיים, אשר התפתחו מאוחר יותר. מטרתם נועדה לחפור באדמה בחיפוש מזון או לביקוע של ענפים. הלסת העליונה גלשה מטה ובקציה בלטו 2 חטים אשר שימשו כנראה להגנה. שיניים נוספות בקצה האחורי של הלסת עזרו ללעוס מזון קשה.

## קישורים חיצוניים

קטגוריה:בעלי חיים שתוארו ב-1902
קטגוריה:טקסונים שתוארו בידי צ'ארלס ויליאם אנדרוס
קטגוריה:פילאים פרהיסטוריים
קטגוריה:יונקים שחיו באאוקן באפריקה
קטגוריה:יונקים שחיו באוליגוקן באפריקה
קטגוריה:מגה-פאונה של הפלאוגן באפריקה
קטגוריה:מאובני טקסונים שתוארו ב-1902
השמועה אומרת ש...

**השמועה אומרת ש...** (באנגלית: ****) הוא סרט קומדיה רומנטית אמריקאי משנת 2005, בבימויו של רוב ריינר, על פי תסריט מאת טד גריפין ובכיכובם של ג'ניפר אניסטון, קווין קוסטנר, שירלי מקליין ומארק רופאלו. הסרט מספר את סיפורה של אישה המגלה כי ייתכן שאמה וסבתה עשויות להיות ההשראה לרומן "הבוגר" משנת 1963 מאת צ'ארלס וב . הסרט זכה לביקורות שליליות בעיקר, והיה אכזבה בקופות הכרטיסים. הסרט הכניס רק 88.9 מיליון דולר, לעומת תקציב שעמד על 70 מיליון דולר.

## תקציר העלילה
אישה שומעת שמועה כי משפחתה שימשה השראה לרומן הבוגר ומחליטה לחפור בארון השלדים המשפחתי. היא נפגשת עם גבר כריזמטי ומסכנת את יחסיה עם ארוסה.

## שחקנים ודמויות

## הפקה
התסריטאי האמריקאי טד גריפין היה אמור לשמש כבמאי הסרט על פי התכנון המקורי, אך כבר מיום הצילומים הראשון ב-21 ביולי 2004 החלו לצוץ בעיות. בתוך שבוע אחד החל גריפין להסתכסך עם שאר הצוות, וב-5 באוגוסט פיטר את הצלם אד לקמן מהפרויקט. לאחר שנראה היה כי גריפין לא יוכל לשתף פעולה כראוי עם שאר חברי הפרויקט, הוא פוטר על ידי המפיק הראשי סטיבן סודרברג, וההפקה הופסקה על מנת לאפשר לבמאי המחליף, רוב ריינר, לבצע שינויים על פי ראות עיניו. הצילומים שבו לפעילות ב-18 באוגוסט.

## תגובות וביקורות
המבקרים קיבלו את "השמועה אומרת ש..." בצורה שלילית לרוב. באתר Rotten Tomatoes הוענק לסרט ציון 19% מביש, בהתבסס על ביקורות של 113 מבקרים. גם אתר Metacritic ציין את הסרט לרעה עם ציון משוקלל של 35 מתוך 100, בהתבסס על 29 ביקורות.

המבקר א. א. סקוט ממגזין ה"ניו יורק טיימס" כתב על הסרט כי, "אני מניח ששמועות יכולות להיות גרועות יותר, אם כי כרגע אני אובד עצות בניסיון למצוא כיצד. גב' מקליין ומר קוסטנר הם אנשי מקצוע ותיקים, שנותנים בדיחות הרבה יותר יבשות מכפי שמגיע להם, וג'ניפר אניסטון שלמה ומרתקת כתמיד [...] עם זאת מאמציה מבוזבזים בסרט שלא נראה כי הוא מייצר עניין אפילו בפני עצמו".

רוג'ר איברט ממגזין "שיקגו סאן-טיימס" פחות קטל את הסרט בביקורת שפרסם, וכתב כי "העלילה [...] נשמעת כמו גימיק. זאת מכיוון שזהו באמת גימיק. אבל זהו גימיק טוב. ו'השמועה אומרת ש...' יכול לעבוד מסיבות חיוביות, בין היתר בזכות הסאונד שלו והנוכחות של קווין קוסטנר [...] זה לא סרט נהדר, אבל הוא מאוד מהנה לצפייה והבדיחות בו מצחיקות".

מייק לסאל מכתב העת "סן פרנסיסקו כרוניקל" פרסם ביקורת על הסרט, בה ציין כי "בסרט יש את הטריפטיכון הקטלני ההוא שהופך לסימן ההיכר הרומנטי-קומי של ריינר: סנטימנט מטפטף, סצנות מרושעות שמטריפות את הדמויות ואימת הרפתקאות [...] מיותר לציין ש'השמועה' נכשל כממשיך דרכו של 'הבוגר'. הוא נכשל מבחינה אמנותית אך גם מבחינה פילוסופית בכך שהוא מפריך את רוחו של הסרט הקודם, תוך שהוא לא מציע שום דבר אטראקטיבי במקומו".

השחקן פיטר טרוורס פרסם אף הוא ביקורת על הסרט במגזין "רולינג סטון", בה העניק לו כוכב אחד בלבד מתוך ארבעה. הוא הוסיף: "התסריט המצמרר, מאת טד גריפין, מבוים על ידי רוב ריינר בערפל סהרורי, תוך שחזור הופעתו של קוסטנר בצורה מדויקת כמו בסרט "הצד הטוב של הכעס", ובכך סוחט את כל המיץ מהעלילה".

## קישורים חיצוניים
* 

קטגוריה:סרטי רוב ריינר
קטגוריה:סרטי 2005
קטגוריה:דרמות קומיות אמריקאיות
קטגוריה:סרטים רומנטיים
קטגוריה:סרטים באנגלית

## הערות שוליים
בית הכנסת של רגנסבורג

[ממוזער|תוכנית בית הכנסת מ-1912. מאחורי ההיכל ניתן לראות את מוסדות הקהילה ששרדו.[קובץ:Synagoge Regensburg innen.JPG|ממוזער|פנים בית הכנסת מ-1912]]
**בית הכנסת של רגנסבורג** היה אחד מבתי הכנסת העתיקים של יהדות גרמניה. בית הכנסת נבנה לראשונה בתחילת המאה ה-13. במהלך השנים הוא נהרס ונבנה מחדש מספר פעמים. בעידן החדש נחנך בית כנסת מפואר ב-1912, אשר הוחרב בליל הבדולח ב-1938. בשנת 2019, כשמונים שנה לאחר שנהרס בית הכנסת נחנך מבנה חדש המשמש גם כמרכז הקהילה היהודית בעיר.

## היסטוריה
הקהילה היהודית בעיר רגנסבורג נוסדה בראשית המאה ה־11 והיא אחת הקהילות העתיקות בגרמניה. בית הכנסת נבנה לראשונה בין השנים 1210–1227 בסגנון רומנסקי בשטח בית החולים ששכן במרכז הגטו היהודי.

בשנת 1517,  בלתסר הובמאייר, שהיה הכומר בכנסייה בעיר, נשא דרשות והטיף כנגד אנשי הקהילה היהודית ברגנסבורג אך זו גרמה לגירושו מהעיר. ב-12 בינואר 1519 בעיר ולס מת הקיסר מקסימיליאן הראשון שהיה פטרון היהודים, והמועצה המקומית ניצלה את האירוע לגרש את היהודים ולהרוס את בית הכנסת. הקהילה היהודית הודיעה מיד כי על כל חבריה לעזוב העיר עד 25 בפברואר. עיכוב של שלושה ימים לסדר את מצבם הכלכלי היה כל מה שהעניקה מועצת העיר ליהודי רגנסבורג. חמש מאות מהיהודים נמלטו מהעיר וקודם לכן הם החלו בהריסת בית הכנסת. הריסת האכסדרה החלה ב-21 בפברואר, והאולם המרכזי למחרת. התאריכים המדויקים מעניינים מכיוון שהם מראים כמה מעט זמן היה לאלברכט אלטדורפר להכין את השרטוטים האדריכליים ששימשו תבניות לשני התחריטים שבתמונות.

על השטח הוקמה קפלה לכבוד הבתולה הקדושה. יהודים הורשו לשוב לעיר בשנת 1669, אך תחת מגבלות שונות שכללו גם איסור לבנות בית כנסת.

בית הכנסת נבנה מחדש בשנת 1841. במבנה החדש נכללו גם כיתות לימוד של בית הספר העממי היהודי ומקווה טהרה. בשנת 1907 נהרס המבנה מחשש להתמוטטות. חמש שנים מאוחר יותר הוקם בית כנסת חדש בהובלת רב הקהילה זליגמן מאייר ובתכנון האדריכלים יוזף קוך ופרנץ שפיגל. בית הכנסת נחנך ב-6 בספטמבר 1912 ברוב עם בהשתתפות ראש העיר אוטו גסלר, אשר מסר באופן טקסי את מפתחות בית הכנסת לרב הקהילה. בצמוד להיכל התפילה נבנו מוסדות הקהילה ומשרדים. להיכל התפילה צורה אליפטית ובחזיתו שני מגדלים עגולים המשמשים לעליה ליציע. את סגנון הבניה ניתן להגדיר כנאו-ביזנטי עם נגיעות ברוקיות.

ב-9 בנובמבר 1938 נהרס בית הכנסת על ידי הנאצים במהלך אירועי ליל הבדולח. אגף בית הספר והמשרדים שרד וחזר לשרת את הקהילה הנוכחית לאחר מלחמת העולם השנייה.

בפברואר 2019 נחנך בעיר, באתר בית הכנסת הקודם, מרכז קהילתי הכולל בית כנסת חדש שנבנה בהשקעה של 9 מיליון אירו.

## גלריה
ממוזער|אגף מוסדות הקהילה מ-1912 ששרד. השטח המגונן בצד ימין הוא אתר בית הכנסת מ-1912 שהוחרב. תמונה מ-2013. 

## קישורים חיצוניים

*  בית הכנסת ב-1912 - סרטון שיחזור דיגיטלי שבוצע על ידי סטודנטים באוניברסיטת רגנסבורג, הפקולטה לאדריכלות, 2013

## הערות שוליים

קטגוריה:בוואריה: בתי כנסת
קטגוריה:גרמניה: בתי כנסת שנחרבו בליל הבדולח
קטגוריה:רגנסבורג
לאונרד אווסו

**לאונרד אווסו** (באנגלית: **Leonard Owusu**; נולד ב-3 ביוני 1997) הוא כדורגלן גנאי המשחק בעמדת הקשר.

## קריירה
אווסו התחיל את הקריירה שלו במחלקת הנוער של דרימס. ב-11 באפריל 2018 ערך את הופעת הבכורה שלו בקבוצה הבוגרת בהפסד 1–2 לבצ'אם יונייטד. ב-2 במאי 2018 הבקיע צמד בניצחון 2–3 נגד אינטר אלייס.

ב-25 ביוני 2018 הושאל למ.ס. אשדוד עד לסיום העונה. ב-29 ביולי 2018 ערך אווסו את הופעת הבכורה שלו בקבוצה בתיקו 0-0 נגד הפועל רעננה במסגרת גביע הטוטו. ב-25 ביוני 2018 חתם אווסו בקבוצה לארבע עונות ב-12 באוגוסט 2019 הבקיע את שער הבכורה שלו בקבוצה בניצחון 1–4 נגד הפועל רעננה.

ב-21 בינואר  חתם ל-4 עונות בקבוצת ונקובר וויטקאפס תמורת סכום העברה של 1.1 מיליון דולר.

ב-31 במרץ 2023 הצטרף לאוד גרינלנד מליגת העל הנורווגית.

ב-19 בינואר 2024 חתם בפרטיזן בלגרד.

בפברואר 2025 הושאל לפרדריקסטאד הנורווגית.

## קישורים חיצוניים

## הערות שוליים

קטגוריה:כדורגלנים גנאים
קטגוריה:קשרי כדורגל גנאים
קטגוריה:אקרה: כדורגלנים
קטגוריה:כדורגלני מועדון ספורט אשדוד
קטגוריה:כדורגלני ונקובר וייטקאפס
קטגוריה:כדורגלני אוד גרינלנד
קטגוריה:כדורגלני פרטיזן בלגרד
קטגוריה:כדורגלני פרדריקסטאד
קטגוריה:כדורגלנים זרים בישראל
קטגוריה:ספורטאים גנאים בישראל
קטגוריה:ספורטאים גנאים בארצות הברית
קטגוריה:ספורטאים גנאים בנורווגיה
קטגוריה:ספורטאים זרים בסרביה
קטגוריה:גנאים שנולדו ב-1997
ארנבת הערבה

**ארנבת הערבה** (שם מדעי: *Lepus townsendii*) היא מין של ארנבת החיה במרכז אמריקה הצפונית באזורים ממוזגים. במראה היא דומה לארנבת השלג, לארנבת אלסקה ולארנבת ארקטית.

זוהי ארנבת גדולה יחסית, הגדולה מבין הארנבות המכונות "Jackrabbit" (ביניהם ארנבת האנטילופה וארנבת שחורת-זנב). היא מגיעה לאורך 56–65 סנטימטרים, עם זנב באורך 6–10 סנטימטרים ולמשקל 2.5–4.3 קילוגרם. הארנבות החיות בתחומים הצפוניים גדולות יותר מאלה שדרומיות מהן, והנקבות השרויות בהריון מתקדם נוטות לעלות במשקלם כשרובן מגיעות למשקל 3,600 גרם עד 3,800 גרם. בססקצ'ואן דווח על ארנבת מסוג זה במשקל של 9 קילוגרם.

ארנבת זו צבועה בחודשי האביב והקיץ באפור, אפור-חום או חום כהה עם בטן וחלקים תחתונים לבנים. לארנבת אוזניים גדולות ושחורות עם פנים ורודות ורגליים ארוכות מאוד, העוזרות לה לנתר במהירות ולברוח מאויביה. בחורף הארנבת משירה את פרוותה ומצמיחה פרווה לבנה ומעט אפרפרה כדי להסתוות מאויביה. הארנבת ממליטה בחודשי הקיץ 4 עד 5 גורים מפותחים יחסית.

## תפוצה
הארנבת נפוצה במרכז-דרום קנדה ב:קולומביה הבריטית, אלברטה, ססקצ'ואן, מניטובה ואונטריו ובמרכז-מערב ארצות הברית בוושינגטון, אורגון, קליפורניה, נבדה, יוטה, איידהו, מונטנה, ויומינג, קולורדו, ניו מקסיקו, דקוטה הצפונית, דקוטה הדרומית, נברסקה, קנזס, מינסוטה, ויסקונסין, איוה, מיזורי ואילינוי.

הארנבת מצויה סביב מישורים ממוזגים, מורדות הרים עד לגובה 3,000 מטר כמו בהרי הרוקי, ולעיתים גם ביערות מחטניים פתוחים יחסית. חלק מתפוצתה היא נמצאת עם קרובתה - ארנבת שחורת-זנב, אך לרוב האחרונה מעדיפה אזורים נמוכים וחמימים יותר.

## התנהגות
ארנבת זו פעילת לילה. היא אוכלת צמחים, בעיקר עשב, עלים ונצרים.

הארנבת מתגוננת באמצעות ההסוואה, תוך שהיא קופאת בין הצמחייה בשקט ומצמידה את אוזניה לקרקע. אם היא מתגלה היא תרוץ במהירות של עד 55 קמ"ש ותקפץ בזגזוגים, לעיתים עד לגובה 5 מטרים.

## טורפים
לארנבת טורפים רבים, ביניהם שונרים, פומה, קויוט, זאב אפור, גירית אמריקאית, שועל אדום, שועל אפור מצוי וגם נחשים כמו עכסנים יצודו את הצעירים. גם עופות דורסים כמו עיטים, נצים, בזים וינשופים שונים אך רובם מתמקדים בצעירים. עם זאת עקב פרוגינוס, אוח וירג'יניה מאיימים גם על הבוגרים. עיט זהוב מתעלם מהצעירים ומתמקד בבוגרים. חלקם נצדות גם מהאדם.

## תת-מינים
לארנבת זו 2 תת-מינים:
* *Lepus townsendii townsendii*
* *Lepus townsendii campanius*

## קישורים חיצוניים

## הערות שוליים

קטגוריה:טקסונים שתוארו בידי ג'ון בקמן
קטגוריה:ארנביים
קטגוריה:קנדה: יונקים
קטגוריה:ארצות הברית: יונקים
קטגוריה:בעלי חיים שתוארו ב-1839
יחסי קוריאה הצפונית – שווייץ

**יחסי קוריאה הצפונית–שווייץ** הם היחסים הדיפלומטיים הרשמיים שבין **[[קוריאה הצפונית|הרפובליקה הדמוקרטית העממית של קוריאה]]** לבין **[[שווייץ|הקונפדרציה השווייצרית]]**.

## היסטוריה
בין הרפובליקה הדמוקרטית העממית של קוריאה לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ השווייצרי, היחסים הדיפלומטיים הרשמיים שבין הרפובליקה הדמוקרטית העממית של קוריאה לבין הקונפדרציה השווייצרית הם יחסים דיפלומטיים קרירים, המתמקדים בעיקר בבניית השלום שבין קוריאה הצפונית לדרומית.

ב-1953, בסוף מלחמת קוריאה ארגון ה-NNSC (הוועדה המפקחת של האומות הנייטרליות) מינתה את שווייץ לפיקוח על האזור המפורז שבין קוריאה הצפונית לזו הדרומית. הפיקוח על האזור המפורז היה המשימה הראשונה שקיבלו הכוחות המזוינים של שווייץ מחוץ לשווייץ עצמה (שווייץ שומרת על נייטרליות תמידית מאז קונגרס וינה). בשנת 1974 כוננה שווייץ יחסים דיפלומטיים עם קוריאה הצפונית.

בשנת 1995 החלה הסוכנות השווייצרית לסיוע הומניטרי בתוכנית של סיוע הומניטרי בקוריאה הצפונית על מנת להקל על הסבל של האוכלוסייה שנפגעה קשות מהרעב ששרר במדינה. ב-1997, שנתיים לאחר מכן, פתחה שווייץ משרד ייצוגי המיועד לשיתופי פעולה בפיונגיאנג בירת קוריאה הצפונית, ובמשך זמן מה מיקדה את פעילותה במדינה בשיתוף פעולה למען האצת פיתוחה של קוריאה הצפונית.

בין 1997 לבין 1999, שווייץ אירחה מפגש מרובע בין קוריאה הדרומית, קוריאה הצפונית, הרפובליקה העממית של סין וארצות הברית בז'נבה. בנוסף, היא אירחה שלוש פגישות חשובות אחרות בין ארצות הברית לבין קוריאה הצפונית בנושא נורמליזציה ביחסיהן הדיפלומטיים הדו-צדדיים והתנאים לחידוש הדמוקרטיזציה של קוריאה הצפונית.

מאז 2012 שווייץ מפעילה תוכנית הומניטרית קשיחה בקוריאה הצפונית.

## יחסים כלכליים
היחסים הכלכליים שבין שתי המדינות הם צנועים יחסית. שווייץ תומכת בסנקציות של האומות המאוחדות כנגד קוריאה הצפונית הנוהגת באופן מיליטריסטי.

## שווייצרים בקוריאה הצפונית
על פי הלשכה השווייצרית המרכזית לסטטיסטיקה, בסוף 2018 התגוררו בקוריאה הצפונית ארבעה אזרחים שווייצרים.

אף כי הוא אינו שווייצרי, מנהיג קוריאה הצפונית קים ג'ונג-און התחנך בילדותו למשך מספר שנים בעיר ברן בשווייץ ונחשף לתרבותה.

## נציגויות דיפלומטיות
* שווייץ אינה מיוצגת בקוריאה הצפונית, הן בדרג השגרירות והן בדרג הקונסולרי. שווייץ מיוצגת בקוריאה הצפונית באמצעות משרד ייצוגי שהיא מחזיקה בפיונגיאנג, בירת המדינה.
* קוריאה הצפונית מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה.

## קישורים חיצוניים

* Bilateral relations, אתר משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ
חופזי קטן

**חופזי קטן** או **חופזי פסיפי** (שם מדעי: *Pluvialis fulva*) הוא מין עוף שוכן גדות ממשפחת החופמיים. הוא מצוי בעיקר לאורך חצי הכדור הצפוני מאלסקה עד סיביר וחלק מאירופה והוא נודד דרומה עד הודו, ניו זילנד, אוסטרליה ודרום-מזרח אסיה. באמריקה הוא נודד דרומה עד קליפורניה והוואי.

זהו מין חופזי באורך 23-26 ס"מ ומשקל 100-200 גרם. צבעו חום-זהוב מנומר בשחור, כשה"כיפה" והפנים שחורות וכן גם הגרון, החזה והבטן. משני צדי הבטן עובר פס לבן מהמצח עד לתחתית הכנפיים. הרגליים אפורות ובעלות אצבעות ארוכות והמקור כהה וחרוטי. העיניים שחורות ובעלות טבעת קטנה סביבן.

חופזים אלה נודדים בלהקות גדולות ברחבי הטונדרה, ערבות עשב, בשדות, שפלות ובקרבת שטחי בוץ  המצויים בקרבת לגונות וביצות או שפכי נהרות. הם נוחתים ללינה באזורים אלה ומחפשים בהם רכיכות, סרטנים שונים וחרקים וכן גרגירים.

לרוב החופזי מקנן על הקרקע של הטונדרה בין צפון אסיה (בסיביר) למערב אלסקה. הנקבות מטילות 4 ביצים מוסוות ומגדלות את האפרוחים במשך כחודש, אז הם מתבגרים וכבר מסוגלים לנדוד.
בישראל החופזי הקטן מוגדר כחורף נדיר. עד עתה (2024) תועדו רק שתי תצפיות שלו. רק אחת מהן סיפקה ודאות שהעוף בילה כאן את החורף. כך שייתכן שהתצפית השנייה תיעדה עוף חולף. 

## קישורים חיצוניים

## הערות שוליים

קטגוריה:בעלי חיים שתוארו ב-1789
קטגוריה:טקסונים שתוארו בידי יוהאן פרידריך גמלין
קטגוריה:חופמיים
קטגוריה:אלסקה: עופות
קטגוריה:קיריבטי: עופות
קטגוריה:פיג'י: עופות
פיקוס וירנס

ממוזער|שמאל|פיקוס וירנס
**פיקוס וירנס** (שם מדעי: *Ficus virens*; מכונה גם **white fig**, **manbornde** או **pilkhan**) הוא מין עץ אפיפיט חלקי, והוא אחד המינים המכונים "תאנה חונקת".

תפוצת העץ היא ביבשת אסיה, בעיקר בצפון אוסטרליה, מלזיה והודו.

העץ ניזון כאפיפיט בעיקר מעצי דקל, אך הוא נובל במקרה שהעץ המארח מת או נרקב.

אחד מהעצים המפורסמים ממין זה הוא "Curtain Fig Tree" , שנמצא בקווינסלנד שבאוסטרליה, ומהווה אטרקציה תיירותית פופולרית.

העץ גדל עד לגובה של 24–27 מטרים באזורים יבשים, ויכול להגיע עד לגובה של 32 מטרים באזורים לחים יותר.

לעץ יש שתי תקופות צמיחה ופריחה עיקריות: בין פברואר לתחילת מאי ובין יוני לתחילת ספטמבר. עליו הם בגוון ורוד-אדמדם, ולעיתים צמרתו גדולה יותר מאשר הגזע עצמו.

עליו של העץ משמשים לתיבול של מאכלי קארי במטבח התאילנדי, והם מכונים בתאילנדית: "ผักเลือด".

## קישורים חיצוניים

## הערות שוליים

קטגוריה:צמחים שתוארו ב-1789
קטגוריה:טקסונים שתוארו בידי ויליאם אייטון
וירנס
קטגוריה:אפיפיטים
בנז'מן לקונט

**בנז'מן פסקל לָקוֹנְט** (בצרפתית: **Benjamin Pascal Lecomte**; נולד ב-26 באפריל 1991) הוא כדורגלן צרפתי המשחק בעמדת השוער בפולהאם מהפרמייר ליג.

## קריירת מועדונים
לקונט ערך את הופעת הבכורה שלו בקבוצה הבוגרת של לוריאן ב-26 באוקטובר 2010, במשחק גביע הליגה הצרפתית נגד מונקו.

ב-20 בינואר 2011 חתם על חוזהו המקצועני הראשון, כשחתם על חוזה לשלוש שנים בלוריאן.

באוגוסט 2013 הושאל לעונה אחת לדיז'ון.

בתום עונת 2016/2017 ירדה לוריאן מהליגה 1 לליגה 2, וב-29 ביוני 2017 עבר לקונט למונפלייה.

ב-15 ביולי 2019 חתם במונקו לחמש עונות.

ב-20 באוגוסט 2021 הושאל לאתלטיקו מדריד לעונה אחת.

ב-13 ביולי 2022 הושאל לאספניול.

ב-27 בינואר 2023 חזר למונפלייה.

## קריירה בינלאומית
לקונט שיחק 4 משחקים בנבחרת צרפת עד גיל 19, ופעמיים בנבחרת צרפת עד גיל 20. ב-3 בספטמבר 2018 זומן לראשונה לסגל הנבחרת הבוגרת, בשל פציעתם של השוערים הוגו לוריס וסטיב מנדנדה.

## קישורים חיצוניים

## הערות שוליים

קטגוריה:שוערי כדורגל צרפתים
קטגוריה:כדורגלנים צרפתים
קטגוריה:כדורגלני לוריאן
קטגוריה:כדורגלני דיז'ון
קטגוריה:כדורגלני מונפלייה
קטגוריה:כדורגלני מונקו
קטגוריה:כדורגלני אתלטיקו מדריד
קטגוריה:פריז: כדורגלנים
קטגוריה:כדורגלני אספניול
קטגוריה:כדורגלני פולהאם
קטגוריה:צרפתים שנולדו ב-1991
רפידין עבדאללה

**רפידין עבדאללה** (בצרפתית: **Rafidine Abdullah**, בערבית: **رافيدين عبدالله **; נולד ב-15 בינואר 1994) הוא כדורגלן צרפתי-קומורואי המשחק בעמדת הקשר.

## קריירה
עבדאללה החל לשחק כדורגל במחלקות הנוער של מרסיי. בעונת 2011/2012 קודם על ידי המאמן דידייה דשאן, והחל להתאמן עם הקבוצה הבוגרת. ב-9 באוגוסט 2012 ערך את הופעת הבכורה שלו בקבוצה הבוגרת, במסגרת הסיבוב השלישי של מוקדמות הליגה האירופית נגד אסיישירספור הטורקית.

ב-2 בספטמבר 2013 חתם לארבע עונות בלוריאן, וב-15 בספטמבר ערך את הופעת הבכורה שלו בקבוצה. ב-27 בספטמבר כבש את שערו הראשון בקריירה, בהפסד 1–2 למונפלייה.

ב-3 באוגוסט 2016 עזב לראשונה את צרפת, וחתם לשלוש עונות בקדיס מהליגה הספרדית השנייה.

ב-17 ביולי 2018 חתם בואסלנד-בוורן לשנתיים. לאחר ששיחק 644 דקות בלבד בעשרה משחקים, עבדאללה והמועדון החליטו להפסיק את החוזה בהסכמה הדדית ב-28 בינואר 2019.

### קריירת נבחרות
עבדאללה שיחק 4 משחקים בנבחרת צרפת עד גיל 18, 3 משחקים בנבחרת צרפת עד גיל 19, ו-7 משחקים בנבחרת צרפת עד גיל 20 בהם אף כבש שער. כיוון שהוריו הם ממוצא קומורואני, הוא החליט לייצג את קומורו, וערך את הופעת הבכורה שלו בתיקו 2–2 עם נבחרת טוגו.

## קישורים חיצוניים

## הערות שוליים

קטגוריה:כדורגלנים קומורים
קטגוריה:כדורגלנים צרפתים
קטגוריה:קשרי כדורגל קומורים
קטגוריה:קשרי כדורגל צרפתים
קטגוריה:כדורגלני אולימפיק מרסיי
קטגוריה:כדורגלני לוריאן
קטגוריה:כדורגלני קדיס
קטגוריה:כדורגלני ואסלנד-בוורן
קטגוריה:כדורגלני נבחרת קומורו
קטגוריה:כדורגלני גביע אפריקה לאומות 2021
קטגוריה:מרסיי: כדורגלנים
קטגוריה:צרפתים שנולדו ב-1994
גוסטבו סקארפה

**גוסטבו הנריקה פורטדו סקארפה** (פורטוגזית: **Gustavo Henrique Furtado Scarpa**; נולד ב-5 בינואר 1994 בקמפינאס, ברזיל) - כדורגלן ברזילאי, משחק כקשר במועדון אתלטיקו מיניירו מליגת העל הברזילאית.

## קריירת מועדונים
### ברזיל
סקארפה הוא בוגר מועדון פלומיננסה. ב-1 ביוני 2014, במשחק נגד אינטרנסיונל, ערך את הופעת הבכורה שלו בסרייה A הברזילאית.

בתחילת 2015, גוסטבו הושאל לרד בול ברזיל כדי לקבל יותר דקות משחק. ב-31 בינואר, במשחק במסגרת ליגת פאוליסטה מול קפיוואריאנו, ערך את הופעת הבכורה שלו במועדון. ב-11 בפברואר הבקיע סקארפה את שערו הראשון עבור הקבוצה במשחק מול ברגנטינו.

בתום ההשאלה חזר גוסטבו לפלומיננסה. ב-10 ביולי, במשחק מול קרוזיירו כבש את שערו הראשון עבור המועדון.

ב-1 ביולי 2018 עבר בהעברה חופשית לפלמיירס ושיחק בקבוצה כ-5 עונות. הופיע ב-131 משחקי ליגה, בהם כבש 18 שערים.

### פרמייר ליג
ב-1 בינואר 2023 שוחרר מפלמיירס ועבר לקבוצת נוטינגהאם פורסט מהפרמייר ליג. את הופעת הבכורה שלו בקבוצה ערך ב-4 בינואר 2023 שם עלה כמחליף במשחק מול סאות'המפטון.

## קריירה בינלאומית
ב-26 בינואר 2017, במשחק ידידות מול נבחרת קולומביה, ערך גוסטבו את הופעת הבכורה שלו בנבחרת ברזיל.

## תארים
**קבוצתיים**
;פלומיננסה
* אלופת ליגת פרמיירה ברזיל 2016
* זוכה גביע גואנברה - 2017

;פלמיירס 
* אליפות ברזיל: 2018, 2022
* גביע ליברטדורס: 2021, 2022 
* הגכיע הברזילאי: 2020

**אישיים**
* השחקן הטוב ביותר בליגת פרימיירה ברזיל - 2016
* חבר בנבחרת הסמלית של ליגת קאריוקה - 2016
* המבשל הטוב ביותר באליפות ברזיל - 2016, 2017, 2021, 2022

## קישורים חיצוניים

קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:כדורגלני פלומיננסה
קטגוריה:כדורגלני פלמיירס
קטגוריה:כדורגלני נוטינגהאם פורסט
קטגוריה:כדורגלני אולימפיאקוס
קטגוריה:כדורגלני אתלטיקו מיניירו
קטגוריה:כדורגלני נבחרת ברזיל
קטגוריה:ספורטאים ברזילאים באנגליה
קטגוריה:ספורטאים ברזילאים ביוון
קטגוריה:ברזילאים שנולדו ב-1994
בז שועל

**בז שועל** (שם מדעי: *Falco alopex*) הוא מין עוף דורס מן הסוג בז שבמשפחת הבזיים.

## תיאור
בזי שועל זכרים ונקבות דומים במראה, אם כי הנקבות מעט גדולות יותר. אורך גופם הוא 32–38 סנטימטרים, מוטת כנפיהם 76–88 סנטימטרים ומשקלם 250–300 גרם. צבעו של בז בוגר נע בין חום ערמוני לחום אדמדם ומכסה את כל גופו. צבע ייחודי זה זיכה את המין בשמו הנפוץ, בז שועל, ומבדיל אותו משאר מיני הבזים, שצבעם נוטה לצבע חום בהיר או כהה. מרבית נוצותיהם מנוקדות בכתמים שחורים, ועל הזנב שלהם יש פסים שחורים. רק באזור הגרון, בצידי הגוף ובחלק התחתון של הכנפיים אין רצועות או פסים. החלק העליון של המקור שחור וצהוב והחלק התחתון אפור. העיניים בצבע חום בהיר. רגליו של הבז ארוכות, קירחות וצהובות. לצעירים יש פלומה דומה למבוגרים אך עם דוגמאות גדולות יותר, בנוסף עור הפנים שלהם כחול-אפור ורגליהם ירוקות-צהובות.

## תפוצה ובית גידול
בז שועל נפוץ לרוחב מרכז יבשת אפריקה. הוא מקנן באזורי הסוואנה שבדרום הסהרה מאזור מאלי עד לאתיופיה וקניה. מדי פעם הוא נודד מערבה לסנגל, גמביה, וגינאה ודרומה לרפובליקה הדמוקרטית של קונגו. לרוב הוא נמצא בסביבת צוקים וגבעות סלעיות.

## רבייה
עונת הרבייה משתנה בין אזורים, אך תקופת הטלת הביצים נעה בין מרץ למאי. הקנים בנויים על מדפי סלע ובחללים בהרים, לרוב בקרבה לקנים אחרים במושבה, הכוללת בין 20 ל-25 זוגות. בכל תטולה ישנן 2-3 ביצים. הנקבה דוגרת על הביצים עד שהן בוקעות, והזכר מביא מזון לנקבה ומסייע בהגנה על הקן. לאחר הבקיעה, הנקבות מגדלות את הגוזלים עד שהם מתבגרים.

## מזון
בז שועל ניזון בעיקר מבעלי חוליות וחרקים קטנים. מזונו נע בין לטאות, יונקים קטנים ועופות אחרים וכלה בחרקים, שהבז תופס לעיתים קרובות באמצע הטיסה. ניתן לראות הבז ניזון מחרקים לעיתים קרובות יותר במהלך שריפות דשא, שכן הוא ממתין בסמוך לאש ותופס חרקים גדולים הבורחים מהלהבות.

## התנהגות
בז שועל הוא מין בודד, המתקבץ יחד במושבות מאורגנות בעונת הרבייה. בשאר ימות השנה, בזי שועל מבלים את מרבית זמנם בציד טרף, על ידי ישיבה בנקודת תצפית וסריקת האזור במבטם החד כדי לאתר תנועה. בדומה לבזים אחרים, גם בז שועל מסוגל לרחף במקום לפרקי זמן קצרים בזמן הציד, אם כי התנהגות זו נצפתה פחות במין זה מאשר במיני בז אחרים.

## קישורים חיצוניים

*Animal Diversity Web - fox kestrel

## הערות שוליים

קטגוריה:בעלי חיים שתוארו ב-1861
קטגוריה:טקסונים שתוארו בידי תאודור פון הוגלין
קטגוריה:בזיים
קטגוריה:מאלי: עופות
קטגוריה:אתיופיה: עופות
קטגוריה:קניה: עופות
קטגוריה:עופות הסוואנה האפריקנית
I'll Follow the Sun

"**I'll Follow the Sun**" (בעברית: "**אלך בעקבות השמש**") הוא שיר בז'אנר פולק רוק, קאנטרי מאת להקת הביטלס. השיר נכתב על ידי ג'ון לנון ופול מקרטני (הקרדיט ניתן לשניהם), ונכלל באלבום Beatles for Sale שיצא בשנת 1964. השיר הוקלט עוד קודם לכן כשעוד הופיעה הלהקה בשם "החוצבים" (The Quarrymen), ונכלל בתקליט הבוטלג *You Might As Well Call Us the Quarrymen* משנת 1960.

כשנשאל אודות מילות השיר היה פול מקרטני משיב: "כתבתי את זה בטרקלין הקדמי (בביתי) ב-Forthlin Road. הייתי אז כבן 16. I'll Follow The Sun היה אחד מהראשונים. אני זוכר שכתבתי את זה מייד אחרי שחליתי בשפעת ולאחר שעישנתי סיגריה. אני זוכר את עצמי עומד שם בטרקלין, עם הגיטרה שלי, מביט מבעד לחלון, וכותב את זה.

## משתתפים
* פול מקרטני - שירה וגיטרה בס
* ג'ון לנון - גיטרה אקוסטית וקולות ליווי
* ג'ורג' האריסון - גיטרה מובילה
* רינגו סטאר - תופים

## קישורים חיצוניים

קטגוריה:שירי הביטלס
קטגוריה:שירים באנגלית
קטגוריה:שירי פולק רוק
קטגוריה:סינגלים שהגיעו למקום הראשון בשוודיה
אנה לאייבסקה

**אנה סרגייבנה לאייבסקה** (ברוסית: **Анна Сергеевна Лаевская**; בספרדית: **Anna Sergeyevna Layevska**; נולדה ב-10 בינואר 1982) היא שחקנית וזמרת מקסיקנית ילידת אוקראינה.

## ביוגרפיה
אנה סרגייבנה לאייבסקה נולדה בקייב, אוקראינה. בתם היחידה של הכנר סרגיי לאייבסקה ושל השחקנית אינה רסטסבטאייבה, מהמיעוט הרוסי באוקראינה. ב-1987 עברו אנה ומשפחתה למוסקבה, וב-1991 עברו מקסיקו. היא החלה לנגן בכינור כשהייתה בת חמש ובהמשך למדה גם גיטרה ופסנתר, והיא דוברת שלוש שפות; אנגלית, ספרדית ורוסית.

## קריירה
אנה לאייבסקה הצטלמה לראשונה בשנת 1997 לטלנובלה המקסיקנית "האם יהיה לנו אי פעם כנפיים"   מבית היוצר של טלוויסה, בתפקיד של כנרית רוסיה. בהמשך היא הייתה שחקנית בעוד סדרות טלוויזיה של חברת טלוויסה ומשנת 2010 בחברת Telemundo.

בשנת 2001 היא זכתה לראשונה לפרס ובהמשך היא הייתה מועמדת למספר פרסי קולנוע נוספים.

בשנת 2005 לאייבסקה שיחקה בתפקיד משני בטלנובלה "אם חורגת" בדמותה של אסטרז'ה סן רומן. בהמשך השנה היא השתתפה בגרסה מקסיקנית של תוכנית המציאות "רוקדים עם כוכבים" ושרדה מספר שלבים בזכות הקהל.

בשנת 2008 כיכבה בטלנובלה "אויבת יקרה" בדמותה של לורנה דה לה קרוז; לצדם של גבריאל סוטו ודנה פאולה.

בשנת 2009 השתתפה בטלנובלה המקסיקנית "קיץ של אהבה" בתפקיד של ולריה מישל, לצדם של השחקנים דולסה מריה, גונסלו גרסיה ויוואנקו וקרלה סוזה.

בשנת 2011 כיכבה לצד ג'נקרלוס קנלה בטלנובלה "לאהוב את לולה" בתפקיד של דבורה נוריאגה.

בשנת 2014 גילמה את שחקנית הקולנוע מירוסלאבה שטרן בסרט הביוגרפי "קנטיפלס", אודות חיו של השחקן קנטינפלס.

בשנים 2016–2017 שיחקה בתפקיד חוזר בסדרת הדרמה המקסיקנית "*Blue Demon*" בתפקיד סילביה גארזה.

בשנת 2018 שיחקה בקומדיה הרומנטית "ציור של השמיים", בכיכובה של מאיטה פרוני. באותה השנה כיכבה בטלנובלה "*Y mañana será otro día… mejor*" בדמותה של מרגריטה רוחאס; הטלנובלה היא עיבוד לטלנובלה ונצואלית משנת 2009.

בשנת 2019 היא שיחקה את דמותה של לורה וולף בסדרת הטלוויזיה "יאנקי"; שעלתה בבכורה בסטרימינג נטפליקס ב-14 ביוני ובוטלה לאחר עונה זו.

בשנת 2021 החלה לשחק בסדרת הקומדיה המקסיקנית "עושות שכונה" בתור סילביה אספינוזה לצד מארק תאצ'ר; שעלתה בבכורה ב-7 ביולי 2021 בשירות נטפליקס.

בשנת 2022 ביצעה הופעת אורח בטלנובלה המקסיקנית "*Mi secreto*" בתור מריאנה.

בשנת 2023 שיחקה לצדה של מאיטה פרוני בסדרת הדרמה והמתח של נטפליקס "טריפטיכון". באותה שנה החלה לככב בסדרת הדרמה המקסיקנית "*Dra. Lucía, un don extraordinario*" של רשת הטלוויזיה TV Azteca. ביצעה גם הופעת אורח בסדרת האנתולוגיה "*La hora marcada*" של שירות הסטרימינג "Vix" (אנ').

בשנת 2024 שיחקה בסדרת האקשן וההרפתקאות הספרדית "זורו" בדמותה של אירינה איוונובה; הסדרה עלתה בשירות הסטרימינג פריים וידאו.

## חיים אישיים
בשנת 2013 היא החלה מערכת יחסים עם איש העסקים המקסיקני רודריגו מוריירה והם נישאו ב-12 באפריל 2014 במורלוס. ב-9 בדצמבר 2017 במקסיקו סיטי, היא ילדה את בתה הראשונה, מאשה. בשנת 2020, היא ילדה את בנה השני, סנטיאגו.

## פילמוגרפיה

### קולנוע

### טלוויזיה

## פרסים ומועמדויות

## קישורים חיצוניים
* 

קטגוריה:שחקניות קולנוע וטלוויזיה מקסיקניות
קטגוריה:מתחרי רוקדים עם כוכבים
קטגוריה:מהגרים מאוקראינה
קטגוריה:מהגרים למקסיקו
קטגוריה:מקסיקניות שנולדו ב-1982
קטגוריה:מקסיקנים שנולדו ב-1982
ראלי קטר

**ראלי קטר הבינלאומי** הוא מרוץ ראלי המתקיים אחת לשנה בעיר דוחה, בירת קטר. תוואי המסלול משלב בין קטעי נהגיה בשבילי עפר ובחול. המרוץ מתקיים מאז שנות השבעים ומהווה חלק מאליפות המזרח התיכון בראלי מאז שנת 1984 (אחד משני המרוצים היחידים, יחד עם ראלי דובאי, שהתקיימו לאורך כל שנות האליפות).

נאסר אל עטיה, נהג המרוצים המקומי, הוא הנהג בעל מספר הניצחונות הגבוה ביותר לאורך השנים (14 ניצחונות). מוחמד בין סולים ניצח את המרוץ תשע פעמים וסעיד אל-חג'רי השיג 5 ניצחונות.

## רשימת מנצחי המרוץ
התוצאות מתייחסות רק לשנים בהם היה המרוץ חלק מאליפות המזרח התיכון בראלי
List of winners sourced in part from:

## הערות שוליים

קטגוריה:קטר: ספורט מוטורי
אנדרטת נר הזיכרון (ירושלים)

**אנדרטת נר הזיכרון** (ברוסית: **Мемориал «Свеча памяти»**) היא אנדרטה לזכר מגיני לנינגרד במהלך המצור על לנינגרד, שמוצבת בגן סאקר שבירושלים
## עיצוב והקמת האנדרטה
ממוזער|ימין
האנדרטה עשויה מברונזה ועל דפנותיה סמלי מדינת ישראל וסמל לנינגרד וכן כיתובים אודות גבורת הנצורים וההרוגים. בחלקה המרכזי "נר הזיכרון" עשוי מברונזה.

האנדרטה היא אבן פלדה בצורת נר, במשקל 680 ק"ג ובגובה 8.5 מטר, עשויה נחושת יצוקה, שהפכה להאנשה של סמל החיים השלווים שנהרסו במלחמה. העיצוב עשוי בצורת נר, שמשני צידיו נראות שתי דמויות - סמל מדינת ישראל וסמל סנקט פטרבורג. אחד מהם הוא עותק של מלאך מצריח קתדרלת פטרופבלובסקיה בסנקט פטרבורג, שנמצא תחת איומי אקדח. סמל נוסף המזכיר את אובדן העם היהודי בשואה הוא מגן דוד ובמרכזו חנוכייה, המסובכת בתיל דוקרני כסמל למחנות הריכוז. האנדרטה מוארת על ידי תנועת הלהבה ומושגת באמצעות ספירלה המוארת בשעות הלילה ליצירת אפקט מיוחד של נר תמיד בוער.

בתוך המבנה יש חיישנים, שעם קרבה של מישהו מופעלת הקלטת מטרונום לנינגרד, שנשמע במהלך פשיטות מטוסי האויב והזהיר את תושבי לנינגרד מפני ההפצצה. האנדרטה מכילה את סמלי העיר סנקט פטרבורג וישראל וכן כתובת בשלוש שפות: "זכרו את החיים והנופלים אשר רמסו מוות במוות".

ב-12 בנובמבר 2019 קפסולה עם אדמה מבית הקברות פיסקריובסקויה לזכר הנופלים, מקום הקבורה הגדול ביותר לחללי המלחמה הפטריוטית הגדולה, הונחה מתחת לאנדרטה במסגרת פרויקט "ימי סנקט פטרבורג בישראל".

העבודה על האנדרטה נמשכה שלוש שנים. שמות הנדיבים, שבזכותם נוצרה האנדרטה, מגולפים על הלוחות הממוקמים למרגלות ה"נר".

## טקס החניכה
250px|ממוזער|נשיא רוסיה ולדימיר פוטין נואם בטקס חנוכת האנדרטה, 23 בינואר 2020
טקס הנחת אבן הפינה נערך ב-12 בנובמבר 2019. האנדרטה נחנכה ב-23 בינואר 2020, במלאת 76 שנה להסרת המצור ובמסגרת אירועי פורום השואה העולמי החמישי. בטקס החניכה השתתפו ראש עיריית ירושלים משה ליאון, ראש ממשלת ישראל בנימין נתניהו, נשיא רוסיה ולדימיר פוטין, יו"ר מועצת יד ושם הרב ישראל מאיר לאו, נשיא המדינה ראובן ריבלין, יורי קנר יו"ר הקרן הקיימת לישראל.

בטקס פתיחת האנדרטה שנערכה השתתפו נשיאים ובכירי שתי המדינות, ותיקי מלחמה ונציגי הקונגרס היהודי העולמי, הקונגרס היהודי הרוסי והקונגרס היהודי האירו-אסיאתי, וכן מאות אורחים שהגיעו במיוחד לטקס מרוסיה וממדינות אחרות. ראש עיריית ירושלים משה ליאון הודה לרוסיה בשם כל מי ששרד באושוויץ בזכות הצבא הסובייטי: "תודה שעצרתם את מכונת המוות הנוראה הזו". הקונגרס היהודי האירו-אסיאתי השיק תוכנית מיוחדת שמטרתה לשמר את הזיכרון ההיסטורי ולהעמיק את ההבנה ההדדית בין העמים. בטקס השתתפו סולן תיאטרון מרינסקי ואסילי גרלו ומקהלת יוצאי ישראל. הם שרו את "יום הניצחון" כשכל הקהל שר איתם. סולנית תיאטרון מרינסקי והזמרת מרינה מקסימיליאן שרו את "מנופים" והשיר "צעיף כחול".

## ביקורת
האנדרטה הוקמה על שטח גינת כלבים שהייתה במקום, ועקב כך הקמתה גררה מחאות מצד התושבים. בסופו של דבר נחנכה גינה חלופית ב-2021.

## ראו גם
* אנדרטת הניצחון בנתניה

## קישורים חיצוניים

*אנדרטת נר הזיכרון, באתר topspb.tv
*טקס חניכת האנדרטה, משרד ראש הממשלה
*טקס חניכת האנדרטה, נשיא מדינת ישראל
* 

## הערות שוליים
נר הזיכרון
נר הזיכרון
קטגוריה:גן סאקר
קטגוריה:יחסי ישראל–רוסיה
קטגוריה:ברית המועצות במלחמת העולם השנייה: אבידות והנצחה
שווה כסף (תוכנית טלוויזיה)

**שווה כסף** הייתה תוכנית אקטואליה צרכנית ישראלית בהגשת שרון גל. התוכנית שודרה בין ה-17 בנובמבר 2019 עד ה-5 במרץ 2020 ברשת 13.

## היסטוריה
לפני עליית התוכנית שודרה התוכנית "ברקוד" בערוץ 13.

ב-22 בספטמבר 2019 פורסם שנגה ניר נאמן, מגישת התוכנית "ברקוד", הודיעה על רצונה לעזוב את תפקידה.

ב-25 בספטמבר 2019 פורסם ששרון גל יגיש את התוכנית במקום נגה ניר נאמן.

ב-17 בנובמבר 2019 עלתה התוכנית בערוץ 13. התוכנית משתמשת באריזה גרפית שונה, אך באותה מוזיקת נושא ששימשה את "ברקוד".

התוכנית האחרונה שודרה ב-5 במרץ 2020 ושרון גל החל להגיש את התוכנית "חמש עם שרון גל". במקום התוכנית שודרה תחילה המהדורה המוקדמת של חדשות 13. ב-10 במאי 2020 חזרה לשידור התוכנית "לפני החדשות" עם הילה קורח לאחר הפסקה ושובצה מחדש במשבצת השידור של "שווה כסף".

## קישורים חיצוניים
* 
* 

## הערות שוליים

קטגוריה:תוכניות טלוויזיה ישראליות
קטגוריה:תוכניות חדשות ואקטואליה
קטגוריה:תוכניות טלוויזיה ישראליות שעלו לשידור בשנת 2019
קטגוריה:רשת: תוכניות וסדרות
יהודה נסרדישי

**יהודה נסרדישי** (1944 - 12 בנובמבר 2019) היה מנהל רשות המיסים בישראל בשנים 2007–2011.

## ביוגרפיה
נסרדישי נולד בטהראן שבאיראן ועלה לישראל כשהיה בן ארבע. הוא שירת בנח"ל בשנים 1963–1965.

בשנת 1987 קיבל תואר ראשון במדעי החברה מאוניברסיטת בר-אילן. היה בעל הסמכת יועץ מס (1994).

נסרדישי עבד ברשות המיסים במשך 45 שנים. החל את דרכו בשנת 1966 כפקיד גבייה במס הכנסה בנתניה, ולאחר מכן התקדם לתפקידים בכירים, בהם פקיד שומה נתניה, סגן נציב מס הכנסה לגבייה ומודיעין, פקיד שומה מפעלים גדולים ומשנה למנהל רשות המיסים. זכה בתואר יקיר השירות של משרד האוצר לשנת תשנ"ח. בעקבות פרשת רשות המיסים, שהביאה לפרישתו של מנהל רשות המיסים, ג'קי מצא מונה נסרדישי באפריל 2007 למנהל רשות המיסים, ונדרש לשקם את הרשות מהמשבר שגרמה הפרשה. בעקבות החלטה של המוסד הישראלי לתקינה בחשבונאות לאמץ את תקן IFRS החל משנת 2008, הובילה רשות המיסים מהלך לדחיית החלתו של תקן זה בדו"חות המס לשנים 2007–2009. בשנת 2010 נמנה עם חברי ועדת ששינסקי לבחינת המדיניות הפיסקאלית בנושא משאבי נפט וגז בישראל. כהונתו הייתה אמורה להסתיים באפריל 2011, אך עקב קושי של שר האוצר, יובל שטייניץ, לקבוע את מחליפו, הוארכה כהונתו עד אוקטובר 2011.

ב-2012 מונה למרצה בכיר בתואר שני בלימודי מיסים ועסקים במסלול האקדמי המכללה למינהל.

בתחילת 2013, לאחר תקופת צינון של שנה, הצטרף לפירמת רואי החשבון RSM שיף הזנפרץ ושות' כיועץ מקצועי חיצוני.

ב-2013 התמנה לדירקטור בלתי תלוי בחברת סנו ולדירקטור חיצוני בשומרה חברה לביטוח.

## חיים אישיים
התגורר בנתניה, היה נשוי ואב ל-3. נפטר בנובמבר 2019, והובא למנוחות בבית העלמין שיכון ותיקים בנתניה .

## קישורים חיצוניים
* קורות חיים של יהודה נסרדישי, באתר המסלול האקדמי המכללה למינהל
* 
* 
* דברים לזכרו של יהודה נסרדישי ז"ל מנהל רשות המיסים לשעבר במלאת 30 לפטירתו, באתר רשות המסים בישראל, 12 בדצמבר 2019

## הערות שוליים

קטגוריה:עולים לאחר קום המדינה: 1948–1950
קטגוריה:ישראלים ילידי איראן
קטגוריה:מנהלי רשות המיסים בישראל
קטגוריה:נתניה: אישים
קטגוריה:בוגרי אוניברסיטת בר-אילן
קטגוריה:דירקטורים ישראלים
קטגוריה:ישראלים שנולדו ב-1944
קטגוריה:ישראלים שנפטרו ב-2019
קטגוריה:אישים הקבורים בנתניה
תמיר סטיינמן

[ממוזער|תמיר סטיינמן ו[דני קושמרו בציור גרפיטי בתל אביב, בעקבות סיקור מלחמת חרבות ברזל]]
**תמיר סטיינמן** (נולד ב-7 במרץ 1981) הוא עיתונאי ישראלי המשמש כמגיש בחברת החדשות 12.

## ביוגרפיה
סטיינמן נולד בלונדון ובנוסף לאזרחותו הישראלית, הוא מחזיק באזרחות בריטית. אמו רחל (נהיד) ילידת טהראן, עלתה עם משפחתה לארץ בהיותה בת שנתיים בשנת 1950. היא נישאה לאביו לסלי בלונדון שם הקימו את ביתם. הם עלו לישראל בשנת 1984 לרעננה, יחד עם תמיר ואחיו גדול - טל, ועסקו בישראל בהוראה לדוברי אנגלית. בארץ נולדה גם האחות הצעירה - לימורסטיינמן בוגר מכללת ספיר בלימודי תקשורת.

סטיינמן שימש ככתב חדשות HOT, וככתב במהדורת מבט של הערוץ הראשון ברשות השידור.

בשנת 2010 מונה לכתב חברת החדשות בדרום ישראל.

במסגרת עבודתו חשף את חוסר המענה למצוקות הנפשיות של תושבי עוטף עזה והדרום בגלל קיצוצי התקנים במשרד החינוך, המחסור בפסיכולוגים חינוכיים בבתי הספר, והקשיים של מרכזי החוסן בשדרות המתקשים לטפל בנפגעי הטראומה באזור.

במרץ 2024 נבחר להנחות את טקס הדלקת המשואות בהר הרצל ביום העצמאות ה-76 של ישראל, לצד מגי טביבי.

ביוני 2024, הודיע כי יסיים את תפקידו ככתב בדרום אחרי 14 שנה. עם זאת, הוא המשיך בחברת החדשות של ערוץ קשת 12 בתפקידי הגשה באולפן ובכתבות מגזין.

סטיינמן נשוי ליעל סייג ואב לבן ובת. בעבר התגורר בבאר שבע, אך בשנת 2024 עבר עם משפחתו להתגורר בתל מונד.

## הוקרה
* 2019 - פרס העיתונאי המצטיין בתחרות "כתבה מקומית" לשנת 2019 מטעם איגוד דוברי הרשויות המקומיות, יחד עם כתב חדשות 13 אלמוג בוקר.
* ינואר 2024 "אות גיבורי העוטף" מטעם המועצה הציונית בישראל (מבית ההסתדרות הציונית העולמית), בקטגוריית התקשורת. האות הוענק לציון פעילותם המיוחדת של אישים וגופים בימי "מלחמת חרבות ברזל".

## קישורים חיצוניים

## הערות שוליים

קטגוריה:עיתונאים ישראלים
קטגוריה:סגל חברת החדשות
קטגוריה:בוגרי המכללה האקדמית ספיר
קטגוריה:באר שבע: אישים
קטגוריה:תל מונד: אישים
קטגוריה:מלחמת חרבות ברזל: אישים
קטגוריה:ישראלים ילידי אנגליה
קטגוריה:אישים ממוצא יהודי-איראני
קטגוריה:ישראלים שנולדו ב-1981
מפרץ גדנסק

**מפרץ גדנסק** (בפולנית: **Zatoka Gdańska**; בקזחית: **Gduńskô Hôwinga**; ברוסית: **Гданьская бухта**; בגרמנית: **Danziger Bucht**) הוא מפרץ שנמצא בדרום-מזרח הים הבלטי. המפרץ קרוי על שם העיר גדנסק שבפולין, הסמוכה למפרץ. המפרץ נמצא בין חצי האי סאמביה  וחצי האי הל.

## לקריאה נוספת

* Egbert Kieser: *Danziger Bucht 1945. Dokumentation einer Katastrophe.* Heyne, München 1984, 
* Doris Kremser (Hg.): *Die Belastung der Danziger Bucht – ein europäisches Problem globaler Bedeutung: Textsammlung zur Tagung "Konzepte, Verfahren und Realisationsmöglichkeiten Zukunftsorientierter Gewässerreinhaltung am Beispiel der Danziger Bucht und des Zugehörigen Küstenbereichs".* Gdynia, 4.–15. März 1991, 
* Tadeusz Górski: Dzieje polskiej floty od Kazimierza Jagiellończyka do Augusta II Mocnego. Gdańsk: L&L, 2008. .
* Nationalencyklopedin, band 7, Höganäs: Bra Böcker, 1992.


## קישורים חיצוניים

* מפה מס' N-34-А (1988)
* 

* 
* 


## הערות שוליים

קטגוריה:קצרמר גאוגרפיה של רוסיה
גדנסק
קטגוריה:גדנסק
קטגוריה:פולין: מפרצים
גדנסק
קטגוריה:מחוז קלינינגרד: גאוגרפיה
ניאו ES6

**ניאו ES6** (בסינית: **蔚来 ES6**) הוא SUV (ראשי תיבות של Sport utility vehicle) חשמלי מתוצרת יצרנית הרכב הסינית ניאו אשר מיוצר משנת 2019 בסין.

דגם "ניאו ES6" הוא ה-SUV השני מתוצרת NIO.

## מאפיינים דגם "ניאו ES6"

* 5 דלתות.
* 5 נוסעים.
* מנוע קדמי חשמלי המפיק 326 כ"ס.
* סוללת ליתיום-יון.
* טווח סוללה: 450-510 ק"מ.
* 5 רמות גימור.
* מחיר דגמי "ניאו ES6" נע בסין בין 358,000–548,000 רנמינבי.

## תמונות

קובץ:Nio ES6 001.jpg|דגם "ניאו ES6"
קובץ:Nio ES6 002.jpg|דגם "ניאו ES6"
קובץ:Nio ES6 004.jpg|דגם "ניאו ES6"
קובץ:Nio ES6 005.jpg|דגם "ניאו ES6" - מבט לתא הנהג


## ראו גם
* ניאו Eve
* ניאו ES8

## קישורים חיצוניים
* 

* 
* 
* 
* דגם ניאו ES6 - אתר היצרן

## הערות שוליים

קטגוריה:מכוניות חשמליות
קטגוריה:רכבי שטח ופנאי גדולים
קטגוריה:דגמי מכוניות שהושקו ב-2019
קטגוריה:כלי רכב המיוצרים בסין
ES6
יחסי קזחסטן–שווייץ

**יחסי קזחסטן–שווייץ** הם היחסים הדיפלומטיים הרשמיים שבין **[[קזחסטן|רפובליקת קזחסטן]]** לבין **[[שווייץ|הקונפדרציה השווייצרית]]**.

## היסטוריה
בין רפובליקת קזחסטן לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ השווייצרי, היחסים הדיפלומטיים הרשמיים שבין רפובליקת קזחסטן לבין הקונפדרציה השווייצרית הם יחסים דיפלומטיים חמים מאוד וידידותיים וצפויים להתפתח אף יותר בעתיד, בצמוד להתפתחותה של הכלכלה הקזחית.

שווייץ הכירה לראשונה בעצמאותה של רפובליקת קזחסטן ב-23 בדצמבר 1991. השגרירות השווייצרית במוסקבה הייתה הראשונה לקבל עליה את האחריות על היחסים הדיפלומטיים והפוליטיים עם המדינה החדשה. ב-1994 נפתחה קונסוליה רשמית שווייצרית באלמטי, שהייתה בירת קזחסטן באותו הזמן. זו שודרגה בשנת 1998 למעמד קונסוליה כללית.

ב-2009 פתחה שווייץ שגרירות בבירתה החדשה של קזחסטן - אסטנה, הנקראת היום על שם נשיאה הראשון של קזחסטן, נור-סולטן. בעקבות כך, הורד הדרג הדיפלומטי של הקונסוליה הכללית באלמטי לקונסוליית כבוד.

## יחסים כלכליים
מכל מדינות ה"סטן" שבמרכז אסיה (קזחסטן, קירגיזסטן, אוזבקיסטן, טג'יקיסטן וטורקמניסטן), קזחסטן היא שותפת הסחר החשובה ביותר של שווייץ. היחסים הכלכליים שבין שתי המדינות משתפרים וצומחים מדי שנה, עם פוטנציאל עצום הגלום במדינה הגדולה שיגרום להתפתחות גדולה אף יותר ביחסים. עם סחר דו-צדדי של 2.8 מיליארד דולר אמריקאי, שווייץ היא שותפת הסחר החמישית בגודלה של קזחסטן. לפי הסטטיסטיקה מהבנק הלאומי של קזחסטן, שווייץ היא גם המשקיעה השלישית בגודלה של קזחסטן (אחרי הולנד וארצות הברית). ארבעים חברות שווייצריות מקיימות פעילות שותפת בקזחסטן.

בין שתי המדינות ישנם הסכמים כלכליים וישנה גם ועדה כלכלית הפועלת מאז 1999. ענפי הייצוא המרכזיים של שווייץ לקזחסטן הם כימיקלים, מוצרי פרמצבטיקה וכו'. ענפי הייבוא המרכזיים של שווייץ מקזחסטן הם בעיקר נפט וגז טבעי המצויים במדינה בכמויות גדולות.

## שווייצרים בקזחסטן
על פי הלשכה המרכזית לסטטיסטיקה, בסוף שנת 2017 התגוררו בקזחסטן שלושים ואחד אזרחים שווייצרים.

## נציגויות דיפלומטיות
* קזחסטן מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה. קזחסטן מיוצגת בשווייץ גם בדרג הקונסולרי באמצעות קונסוליה רשמית שהיא מחזיקה בז'נבה.
* שווייץ מיוצגת בקזחסטן בדרג השגרירות באמצעות שגרירות רשמית שהיא מחזיקה בנור-סולטן, בירת המדינה. שווייץ מיוצגת בקזחסטן גם בדרג הקונסולרי באמצעות קונסוליה רשמית שהיא מחזיקה באלמטי.

## קישורים חיצוניים

* Bilateral relations Switzerland–Kazakhstan, אתר משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ
עמותת הניצחון הסופי

**עמותת הניצחון הסופי** נוסדה בשנת 2014 על ידי רואי מנדל, מפיק סרטים דוקומנטריים. העמותה מנציחה את הרוח היהודית שצמחה מאפר השואה על ידי הקרנת סרטי 'ניצחון' דוקומנטריים באירועים הכוללים דיאלוג מותאם-קהל בבתי ספר, אוניברסיטאות, ארגונים וחברות. ב-12 שנות פעילותה, עמותת 'הניצחון הסופי' הפכה לכלי חינוכי המשולב בתוכניות הלימוד הבית-ספריות, במשרד הביטחון, בצבא ומוסדותיו.

## שם העמותה
שם העמותה מתכתב עם 'הפתרון הסופי' של אדולף היטלר. השם מבטא את ניצחון הרוח היהודית שצמחה מאפר השואה, על-אף מאמצי המפלגה הנאצית להשמיד את העם היהודי.

## הסרטים
### הניצחון הסופי של פליקס זנדמן

הסרט 'הניצחון הסופי של פליקס זנדמן' מתחקה אחר סיפור חייו של ד"ר פליקס זנדמן - מהנדס, ממציא, יזם ובעל חזון, שייסד את חברת וישיי אינטרטכנולוג'י העולמית, מיצרניות הרכיבים האלקטרוניים הגדולות והמוערכות בעולם. פליקס, שורד שואה, התחבא יחד עם דודו ו-2 יהודים נוספים בבור שנחפר תחת מיטת העוזרת הפולניה שעבדה בבית משפחתו. ב-17 החודשים בהם שהו בבור למד פליקס מדודו מתמטיקה ופיזיקה. בצאתם מהבור הפך פליקס לאחד המדענים החשובים בעולם ולימים אף רכש את קונצרן 'AEG טלפונקן' הגרמני שהיה מקור גאוותו של היטלר ושימש את הוורמאכט כחיל הקשר הגרמני במלחמת העולם השנייה. הסרט מביא את סיפור ניצחונותיו של פליקס; החל מהצלחתו לשרוד מול ניסיונות הנאצים לרוצחו, המשך בהקמת הקונצרן העולמי 'וישיי', עבור בתרומתו לביטחון ישראל וכלה בניצחון הסופי שלו על אדמת גרמניה.

### טיסה אחת בשבילנו

הסרט "טיסה אחת בשבילנו" מבוסס על ספרו של פרופ' דייוויד ס. ויימן 'הפקרת היהודים' ומביא מחקרים ועדויות שמוכיחים שבנות הברית, בראשות ארצות-הברית ובריטניה, ידעו על השמדת יהודי אירופה והחרישו בעת שהקרמטוריום ומסילות הברזל שהובילו אל אושוויץ היו בטווח טיסותיהם של מטוסי בנות הברית. האלוף אמיר אשל, מפקד חיל האוויר היוצא, הוא גיבור הסרט ששיאו במטס חיל האוויר הישראלי שהוביל מעל מחנה ההשמדה אושוויץ.

### הכינור שחזר

זיגמונט רולט, ששרד את זוועות הנאצים בצ'נסטוחובה מספר על הקמתה של התזמורת הפילהרמונית הישראלית, סיפור ששזור בקורותיהם של ריינהרד היידריך ויוזף גבלס, טוסקניני ואלברט איינשטיין.

### שני אסמים

הסרט "שני אסמים" מלמד כי עוד קודם שהנאצים החליטו על 'הפתרון הסופי' רבבות יהודים נרצחו בידי שכניהם הכפרים ועיירות בפולין, ברוסיה ובאוקראינה. בין גיבורי הסרט: פרופסור שבח וייס - שגריר ישראל בפולין, המשוררת כלת פרס נובל לספרות ויסלבה שימבורסקה וההיסטוריונים פרופסור יהודה באואר, פרופסור יאן גרבובסקי וד"ר חוי דרייפוס - מהבולטים בחוקרי השואה בעולם.

### תוצרת ז'יד

סיפורו של מחנה עבודות הכפייה בסְקַרְזִ'יסְקוֹ-קָמְיֶינָה, שבו מייצרת כיום רפאל את טילי הספייק שפולין רכשה בישראל.

## קישורים חיצוניים
* האתר הרשמי

הניצחון הסופי
קטגוריה:זיכרון השואה בישראל
דבונטה גראהם

**דבונטה טרל גראהם** (באנגלית: **Devonte' Terrell Graham**; נולד ב-22 בפברואר 1995) הוא כדורסלן אמריקאי המשחק בקבוצת הכוכב האדום בלגרד מהליגה האדריאטית וביורוליג בעמדת הרכז.

## קריירת תיכונים ומכללות
גראהם נולד בעיר ראלי שבקרוליינה הצפונית, ולמד ב"תיכון ברוטון" המקומי. לקראת שנתו האחרונה בתיכון עבר ללמוד ב"אקדמיית ברוסטר" אשר בניו המפשייר, בה למדו בעבר שחקני NBA רבים כגון תומאס רובינסון, ויל בארטון וטי. ג'יי. וורן. בעונתו היחידה בקבוצת הכדורסל של ברוסטר שיתף פעולה עם דונובן מיטשל וג'ונה בולדן, ורשם ממוצעים של 17.2 נקודות ו-5.0 אסיסטים למשחק.

בשנת 2014 החל ללמוד באוניברסיטת קנזס, והצטרף לקבוצת הכדורסל שלה יחד עם קלי אוברה. בעונת 2015/2016 נבחר לחמישיית ההגנה של מחוז ה-Big-12, וסייע לקבוצתו להעפיל לרבע גמר טורניר אליפות המכללות עם ממוצע של 11.3 נקודות למשחק. במשחק רבע הגמר הפסידה קנזס מול אוניברסיטת וילאנובה בתוצאה 59–64, על אף משחק של 17 נקודות מצד גראהם.

בעונתו הרביעית והאחרונה באוניברסיטה, 2017/2018, קלע 17.3 נקודות וחילק 7.2 אסיסטים בממוצע למשחק, והוביל את קנזס לפיינל פור אליפות המכללות. במשחק חצי הגמר קלע 23 נקודות, אך שוב הודח על ידי וילאנובה, אשר המשיכה לזכייה באליפות המכללות. בסיום העונה זכה גראהם בפרס השחקן המצטיין של מחוז ה-Big-12, ונבחר לחמישיית העונה של ליגת המכללות (First Team All-America) לצד טריי יאנג, ג'יילן ברנסון, מרווין באגלי ודיאנדרה אייטון.

## קריירה ב-NBA
### שארלוט הורנטס
בדראפט ה-NBA 2018 נלקח גראהם בבחירה ה-34 על ידי אטלנטה הוקס, ומיד נשלח בטרייד לשארלוט הורנטס. בעונת הרוקי שלו לא הרשים במיוחד, וקלע 4.7 נקודות בממוצע למשחק כמחליפו של קמבה ווקר. במשחק הראשון של עונת  קבע שיאי קריירה של 23 נקודות ו-6 שלשות במשחק מול שיקגו בולס, ובמשחק העוקב שוב קלע 6 שלשות ושבר את שיאו האישי עם 24 נקודות מול מינסוטה טימברוולבס. במשחק השביעי של העונה ניפץ את שיא הקריירה כשקלע 35 נקודות בניצחון ההורנטס מול אינדיאנה פייסרס. כשבוע וחצי לאחר מכן קלע 9 שלשות במשחק מול ניו יורק ניקס, כולל שלשת הניצחון אשר העניקה לקבוצתו את הניצחון בתוצאה 103–102. ב-4 בדצמבר 2019 קלע 33 נקודות עם 10 שלשות מול גולדן סטייט ווריורס, ושבעה ימים לאחר מכן רשם שיא קריירה חדש של 40 נקודות במשחק מול ברוקלין נטס. לאורך אותה עונה הוביל את ההורנטס הן בנקודות (18.2) והן באסיסטים (7.5) בממוצע למשחק.

### ניו אורלינס פליקנס
באוגוסט 2021 הועבר גראהם לניו אורלינס פליקנס, במסגרת טרייד משולש עם ממפיס גריזליס.

### סן אנטוניו ספרס
ב-9 בפברואר 2023 הועבר בטרייד לסן אנטוניו ספרס בתמורה לג'וש ריצ'רדסון. יום לאחר מכן ערך את הופעתו הבכורה כשקלע 31 נקודות והפך לשחקן סן אנטוניו שקולכ הכי הרבה נקודות בבכורה בהיסטוריה.

קריירה ביורוליג- חתם בכוכב האדום בלגרד לעונת 2025-2026

## סטטיסטיקות הקריירה
### בעונה הסדירה של ה-NBA

## קישורים חיצוניים

## הערות שוליים

קטגוריה:אמריקאים ילידי קרוליינה הצפונית
קטגוריה:ראלי: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:קרוליינה הצפונית: כדורסלנים
קטגוריה:כדורסלני אוניברסיטת קנזס
קטגוריה:בחירות דראפט של אטלנטה הוקס
קטגוריה:כדורסלני שארלוט הורנטס
קטגוריה:כדורסלני גרינסבורו סווארם
קטגוריה:כדורסלני ניו אורלינס פליקנס
קטגוריה:כדורסלני סן אנטוניו ספרס
קטגוריה:כדורסלני הכוכב האדום בלגרד
קטגוריה:אמריקאים שנולדו ב-1995